Poštovane kolegice i kolege,

sukladno Preporukama za održavanje nastave na visokim učilištima u razdoblju pandemije bolesti COVID-19 uz primjenu protuepidemijskih mjera (<https://www.hzjz.hr/wp-content/uploads/2020/09/PREPORUKE_visoka_ucilista_31_08_2020.pdf>), koje je izradio i objavio HZJZ na zahtjev MZO u suradnji sa Sveučilištem u Zagrebu 31. kolovoza 2020., izdvajamo preporuke kojih su se dužni pridržavati zaposlenici Fakulteta, a odnose se na svakodnevno odvijanje poslovanja Fakulteta:

1. **Nošenje zaštitnih maski**

Nastavnici, suradnici i drugi zaposlenici Fakulteta te druge osobe **moraju nositi maske ili druga pokrivala za usta i nos** (maska cijelo vrijeme pokriva usta i nos) u svim zatvorenim prostorima Fakulteta (kabineti, kancelarije, hodnici, sanitarni čvorovi idr.)

Iznimno, nastavnici, suradnici i drugi zaposlenici Fakulteta koji sami koriste kabinet ili kancelariju, odnosno isti prostor koriste dva zaposlenika i imaju osiguranu socijalnu distancu, ne moraju nositi maske u tim prostorima dok u njima borave sami.

**Stalno nošenje maski** osobito se preporučuje nastavnicima, suradnicima i drugim zaposlenicima Fakulteta koji od prije boluju od nezaraznih bolesti poput: kardiovaskularnih, kroničnih respiratornih, dijabetesa i malignih bolesti, što ih čini visokorizičnom skupinom.

1. **Ulazak u prostor Fakulteta**

**Ulazna vrata** otvaraju se na poziv telefonom tijekom radnoga vremena.

**Dostavu** za potrebe Fakulteta preuzimaju ovlašteni zaposlenici na vanjskim vratima, odnosno dvorištu. Ulaz je dopušten isključivo serviserima i ostalim službama čije su usluge prijeko potrebne, uz poštovanje protuepidemijskih mjera.

1. **Simptomi zarazne bolesti**

**Nastavnici, suradnici i drugi zaposlenici Fakulteta te druge osobe, dužni su mjeriti tjelesnu temperaturu prije dolaska na Fakultet** (Izjava o preuzimanju obveze mjerenja tjelesne temperature prije dolaska na Fakultet u prilogu je ove Obavijesti).

S povišenom tjelesnom temperaturom, dišnim i/ili drugim simptomima zarazne bolesti **nije dopušteno raditi niti dolaziti u prostor Fakulteta**. U tom je slučaju potrebno telefonski se javiti nadređenoj osobi i izabranom liječniku obiteljske medicine radi daljnjihuputa.

Stranke, posjetitelji i druge osobe podvrgavaju se mjerenju tjelesne temperature na ulazu u

Fakultet te se uvode u evidencijsku listu na koju se vlastoručno potpisuju.

Poštovane kolegice i kolege, pridržavanje navedenih uputa je obvezno.

Svima Vam želimo puno zdravlja u nadi da ćemo svi zajedno odgovornim ponašanjem i strpljenjem prebroditi ovu izvanrednu situaciju!

Srdačan pozdrav,

Uprava Fakulteta